Kemi Adeosun

Kemi Adeosun (Londinii nata anno fere 1967) est a die 11 Novembris 2015 ministra a vectigalibus Nigeriae, antecessore Ngozi Okonjo-Iweala.

Patre et matre e civitate Ògùn Nigeriae oriundis, Kemi Adeosun Londinii in Anglia educata est. Alumna est universitatis Londinii Orientalis. Diploma gestionis argentariae universitatis Londiniensis meruit. Apud societates mercatorias et argentarias operam dedit inter quas British Telecom et London Underground (societas ferriviae subterraneae Londiniensis gestatrix) necnon Price Waterhouse Coopers. In Nigeriam migrata directrix thesaurorum civitatis Ògùn, parentium suarum originis, anno 2011 facta est.

 Bibliographia 
 "Key figures in Nigeria’s new cabinet" in Vanguard (11 Novembris 2015)

Categoria:Homines vivi
Categoria:Nati 1967
Categoria:Argentarii Britanniae
Categoria:Politici Nigeriae
Categoria:Alumni Universitatis Londinii Orientalis
Categoria:Alumni longinqui Universitatis Londiniensis